Diari Oficial de la Generalitat Valenciana


Sumari del DOGV 3587, del 21-09-1999 (1999/7962)

ORDRE de 28 de juliol de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3587

Data del DOGV
:   21-09-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7962


Data del document
:   28-07-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

 Descriptors 

:   * Quart de Poblet
    * València
    * Picassent
    * Torrent
    * ensenyament privat

ORDRE de 28 de juliol de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [1999/M7962]
  
Els expedients han sigut incoats a instància dels representants de la titularitat dels centres que sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius, al que disposa el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i, si es dóna el cas, al Reial Decret 777/1998, de 30 d'abril (BOE de 08.05.98), sobre ordenació de la formació professional.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.19 85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994 d'1 de juliol (BOE de 28.07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), sobre ordenació de la formació professional, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, atenent el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Els centres podran continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
Disposició addicional primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa abans de l'inici de les activitats educatives corresponents.
  
Disposició addicional segona
  
Els centres hauran de complir allò establit en l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 28 de juliol de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Solvam
  
Titular: Lorenzo Sánchez Ruiz, SL
  
Domicili: c/ Antic Regne de València, 26
  
Localitat: Quart de Poblet
  
Província: València
  
Codi: 90202927
  
Ensenyaments que s'autoritzen:
  
- Un grup del cicle formatiu de grau mitjà de Gestió Administrativa i inclou un total de 20 llocs escolars
  
- Un grup del cicle formatiu de grau mitjà de Comerç que inclou un total de 20 llocs escolars.
  
En cas d'impartir els mencionats cicles en doble torn, la capacitat del centre es duplicarà fins un total de 80 llocs escolars.
  
Composició resultant de la resta del centre:
  
La present autorització implica l'extinció de la resta de nivells autoritzats del centre.
  
Centre: Madre Sacramento
  
Titular: RR. Adoratrices Esclavas del Santísimo Sacramento
  
Domicili: av. País València, 170
  
Localitat: Torrent
  
Província: València
  
Codi: 22513210
  
Ensenyaments que s'autoritzen:
  
- Batxillerat, modalitats Ciències de la Natura i Salut, Humanitats i Ciències Socials i Tecnològic, per a 6 unitats que inclouen un total de 210 llocs escolars.
  
- Cicles formatius:
  
- Sis grups de Tècnic en Gestió Administrativa, que inclouen un total de 180 llocs escolars en doble torn (3 grups de matí i 3 grups de vesprada)
  
- Un grup de Tècnic Superior en Secretariat, que inclou un total de 30 llocs escolars en torn de vesprada
  
- Tres grups de Tècnic en Cures Auxiliars d'Infermeria, que inclouen un total de 90 llocs escolars
  
- Dos grups de Tècnic en Laboratori, que inclouen un total de 60 llocs escolars en doble torn (1 grup de matí i 1 grup de vesprada)
  
Composició resultant de la resta del centre:
  
- Sis unitats d'Educació Infantil, II cicle, que inclouen un total de 150 llocs escolars
  
- Dotze unitats d'Educació Primària que inclouen un total de 300 llocs escolars.
  
- Vuit unitats d'Educació Secundària Obligatòria que inclouen un total de 240 llocs escolars
  
Centre: Centro de Formación Profesional Santa Ana
  
Titular: Hermanas de la Caridad de Santa Ana
  
Domicili: c/ Sants Justo i Pastor, 38
  
Localitat: València
  
Província: València
  
Codi: 61990537
  
Ensenyaments que s'autoritzen:
  
- Un grup de Tècnic en Cures Auxiliars d'Infermeria, que inclou un total de 30 llocs escolars
  
- Dos grups de Tècnic Superior en Laboratori de Diagnòstic Clínic, que inclouen un total de 60 llocs escolars
  
- Quatre grups de Tècnic Superior en Imatge per al Diagnòstic, que inclouen un total de 120 llocs escolars, amb efectes des de l'inici del curs escolar 1998/99
  
Composició resultant de la resta del centre:
  
Els anteriors ensenyaments constituiran la totalitat dels autoritzats al centre en el moment en què s'extingixen els corresponents a l'ordenació educativa anterior a la LOGSE.
  
Centre: San Cristóbal Mártir II
  
Titular: Arquebisbat de València
  
Domicili: c/ Ermita, 23
  
Localitat: Picassent
  
Província: València
  
Codi: 68752062
  
Ensenyaments que s'autoritzen:
  
- Educació Infantil, II cicle, per a 3 unitats, que inclouen un total de 75 llocs escolars.
  
Composició resultant de la resta del centre:
  
Queda extingida en la seua totalitat l'autorització condicional del centre per a impartir Educació Preescolar/Pàrvuls.